
Tretje zatiranje ameriškega škržatka
Na območju vinorodnega pod okoliša Šmarje – Virštanj, Slovenskih Konjic in Spodnje Savinjske doline je vinska trta v fenološki fazi BBCH 79 (večina jagod se med seboj dotika). V vinogradih najdemo predvsem odrasle osebke ameriškega škržatka, še vedno pa tudi ličinke L4 in L5 razvojnega stadija.
Sporočamo vam, da je čas za 3. škropljenje proti ameriškemu škržatku, ki je poleg odstranjevanja okuženih trt ključni ukrep za preprečevanje širjenja zlate trsne rumenice, zato je nujno čim bolj znižati populacijo prenašalca ameriškega škržatka. 
Tretje škropljenje je treba opraviti v celotnem okuženem območju razmejenega območja zlate trsne rumenice občin: Šmarje pri Jelšah, Rogaška Slatina, Rogatec, Podčetrtek, Kozje, Bistrica ob Sotli. V varovalnem pasu občin: Oplotnica, Zreče, Vojnik, Slovenske Konjice, Šentjur, 3. škropljenja ni treba opraviti, če vinogradnik sam spremlja ulov ameriškega škržatka z rumenimi lepljivimi ploščami, kot je opisano v nadaljevanju tega obvestila in ulov po 2. opravljenem škropljenju ne presega praga 4 škržatki na eno ploščo na teden. V kolikor še niste, je po 2. opravljenem škropljenju proti ameriškemu škržatku potrebno izobesiti rumene lepljive plošče. 
3. škropljenje je na območju Štajerske (občine: Šmarje pri Jelšah, Rogaška Slatina, Rogatec, Podčetrtek, Kozje, Bistrica ob Sotli, Oplotnica, Zreče, Vojnik, Slovenske Konjice, Šentjur) treba opraviti med 26. julijem in 4. avgustom. 
Opozarjamo, da je zatiranje ameriškega škržatka je obvezno:
· v vinogradih za pridelavo grozdja in na trti v brajdah in ohišnicah na razmejenih območjih zlate trsne rumenice (v okuženih območjih in varovalni pasovih), 
· v matičnih vinogradih, matičnjakih in trsnicah povsod po Sloveniji. 
V matičnih vinogradih, matičnjakih ali trsnicah so obvezna 3 tretiranja povsod po Sloveniji, obvezno je tudi spremljanje odraslih škržatkov z rumenimi lepljivimi ploščami (RLP), ki jih izobesimo v začetku julija, ko se običajno začnejo pojavljati odrasli škržatki. Spremljanje z RLP je opisano v nadaljevanju.
Za spremljanje ulova ameriškega škržatka v vinograd za pridelavo grozdja, matični vinograd, trsnico ali matičnjak  izobesimo najmanj 3 RLP. Če je površina večja od 2 ha, število plošč ustrezno povečamo, kot je navedeno v spodnji preglednici: 
	POVRŠINA (HA)
	ŠTEVILO RUMENIH LEPLJIVIH PLOŠČ

	do 2
	3

	nad 2 do 5
	6

	nad 5
	9


RLP pregledujemo 1 x tedensko, pri pregledu s plošče odstranimo ulovljene škržatke. Ulov redno beležimo. Plošče je treba menjavati na 14 dni, ker lepilo sčasoma popusti, zato se posledično škržatki slabše lovijo. 
Ulov ameriškega škržatka spremljamo v vinogradih za pridelavo grozdja do konca avgusta, v matičnih vinogradih, matičnjakih in trsnicah pa do sredine septembra. 
Kdor ameriškega škržatka ne pozna, se lahko obrne na Oddelek za varstvo rastlin Inštituta za hmeljarstvo in pivovarstvo Slovenje ali si pomaga s Pripomočkom za prepoznavanje različnih razvojnih stadijev ameriškega škržatka na spletnih straneh NIB (http://projects.nib.si/fdgameplan/wp-content/uploads/sites/46/2016/04/fotografije-preimaginalni-stadiji-imago-A%C5%A0.pdf).
Kontaktni podatki institucij, ki so vključene v javno službo zdravstvenega varstva rastlin, so dostopni na spletni strani Uprave (https://www.gov.si/teme/javna-sluzba-zdravstvenega-varstva-rastlin/).
Spremljanje ulova ameriškega škržatka je opisano tudi v zloženki o zlati trsni rumenici in ameriškem škržatku, ki je objavljena na spletni strani Uprave (https://www.gov.si/zlata-trsna-rumenica/).
OPOZORILO: 
Pripravki, ki se uporabljajo za zatiranje ameriškega škržatka, so nevarni za čebele. Pred tretiranjem je treba pokositi cvetočo podrast v vinogradu oziroma na drugi način preprečiti, da bi jo fitofarmacevtsko sredstvo (FFS) doseglo.
Za 3. škropljenje proti ameriškemu škržatu se lahko uporabijo naslednja fitofarmacevtska sredstva:
	FFS
	Akt. snov
	Odmerek
	Število dovoljenih tretiranj v eni rastni dobi
	Karenca
(dni)
	Opombe

	ASSET FIVE
	piretrin (4,65%)
	0,96 L/ha
	tri
	7
	

	BIOTIP FLORAL
	piretrin (1,86%)
	1,6 L/ha
	tri
	3
	

	DECIS 100 EC
	deltametrin (10%)
	75 ml/ha
	eno 
	7
	v fenofazah po BBCH od 15 do 89

	FLORA VERDE
	piretrin (1,86%)
	1,6 L/ha
	tri
	3
	

	MAVRIK 240 EW
	tau-fluvalinat (24%)
	0,2 L/ha
	dve
	21
	

	MOVENTO SC 100
	spirotetramat (10%)
	0,7 L/ha
	dve
	14
	Zaradi doseganja perzistentnega učinka je obvezna samostojna uporaba, mešanje z drugimi FFS se zato odsvetuje

	SIVANTO PRIME
	flupiradifuron (20%)
	0,5 L/ha
	eno
	14
	uporablja se samo do BBCH 81



POMEMBNO: 
Vinogradniki morajo vsa FFS uporabljati v skladu z navodili za uporabo in navedbami na etiketi. Pri uporabi FFS je treba upoštevati Pravilnik o pravilni uporabi fitofarmacevtskih sredstev (Uradni list RS, št. 71/14, 28/18, 56/22 in 155/22). 
Učinkovitost tretiranja je zelo odvisna od učinkovitega nanosa FFS, zato je priporočljiva uporaba klasičnih pršilnikov. Da dosežemo dobro omočenost rastlin in povečamo učinkovitost insekticidov, priporočamo povečano porabo vode (vsaj 400 l/ha) in uporabo močil. 

Vinogradi za pridelavo grozdja – ekološka pridelava: 
V vseh razmejenih območjih so obvezna najmanj 3 tretiranja z enim od pripravkov na podlagi piretrina: Biotip floral, Flora verde ali Asset five. Teh pripravkov se ne sme uporabljati v vročini in na neposredni sončni svetlobi. Priporoča se uporabo v večernih urah in pri nižjih temperaturah zraka. Za dobro delovanje je potreben ustreten pH in sicer pod 6.5. Zaradi boljše učinkovitosti zatiranja je priporočljivo, da se pri uporabi teh sredstev škropilni brozgi doda ustrezno močilo oziroma adjuvant. 
Pomembno: uporabi se močila, ki so dovoljena v ekološki pridelavi. 
Vinogradi za pridelavo grozdja - integrirano varstvo:
Pri tretjem tretiranju imajo prednost kontaktni pripravki: Asset five, Biotip floral, Flora verde ali Decis 100 EC ali Mavrik 240 EW. Aktivno snov deltametrin (Decis 2,5 EC ali Decis 100 EC) lahko uporabimo samo 1 x v rastni sezoni. Upoštevati je treba, da je karenca za pripravek Mavrik dolga 21 dni. Uporabimo lahko tudi pripravek Sivanto prime. Pri tem je treba upoštevati, da se lahko Sivanto prime uporabi samo 1 x v rastni sezoni. Če so vremenske razmere ustrezne – če je zračna vlaga visoka, npr. takoj po dežju, lahko uporabimo tudi pripravek Movento SC 100. Movento SC 100 lahko uporabimo 2 x v rastni sezoni. 
Število tretiranj po občinah – integrirano varstvo: 
	Okuženo območje (Štajerska) 

	[bookmark: _Hlk172872162]Šmarje pri Jelšah, Rogaška Slatina, Rogatec, Podčetrtek, Kozje, Bistrica ob Sotli 
	3 tretiranja; 

	Varovalni pas vključno z žarišči okužbe (Štajerska) 

	[bookmark: _Hlk172872225]Oplotnica, Zreče, Vojnik, Slovenske Konjice, Šentjur 
	3 tretiranja; če imetnik sam spremlja ulov odraslih škržatkov z rumenimi lepljivimi ploščami in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti.

